

**IP Centrul de Excelență în Informatică și Tehnologii Informaționale**

**Regulamentul concursului republican**

**„Programarea - pasiunea mea”**

**Capitolul I. Prevederi generale**

Art. 1. Concursul republican *Programarea – pasiunea mea* este organizat de Centrul de Excelență în Informatică și Tehnologii Informaționale (CEITI), catedra Informatică I din cadrul CEITI.

La concurs pot participa elevi din învățământul preuniversitar al Republicii Moldova (Centre de Excelență, Colegii, Școli profesionale, Licee și invitați din alte țări) pasionați de domeniul IT. Concursul oferă prilejul demonstrării de către participanți a propriilor aplicații elaborate, a aplicării tehnologiilor avansate și eficiente de programare, manifestării libertății de creație și împărtășirii experienței în domeniul programării.

**Scopul concursului** este de a susține și promova tinerii programatori, de a cultiva spiritul inovator, întreprinzător și de echipă.

Art. 2. Produsele prezentate vor fi evaluate pe secțiunile:

* Aplicații Web;
* Aplicații Desktop;
* Programarea dispozitivelor.

Art. 3. Calendarul concursului:

1 septembrie 2019 – martie 2020 – promovarea concursului;

1 martie 2020 – 20 martie 2020 – înscrierea participanților la concurs;

27 martie 2020 – prezentarea lucrărilor de către elevi, înmânarea diplomelor și a premiilor;

03 aprilie 2020 – publicarea rezultatelor concursului pe site-ul www.ceiti.md.

**Capitolul II. Desfășurarea concursului**

Art.4. Cele trei secțiuni ale concursului se vor desfășura diferențiat după cum urmează:

* + - 1. Aplicații Web

În cadrul acestei secțiuni participanții vor prezenta aplicații Web. Aplicațiile bazate pe web-tehnologii implică etapa de proiectare și programare a paginilor Web precum și setarea tranzacțiilor și informațiilor axate pe dezvoltarea soluțiilor creative și software inovatoare, care se potrivesc cu ideea preconizată.

Criteriile de evaluare a produsului:

* Nivelul de prezentare și încadrarea în timp;
* Portabilitatea pe diferite platforme (SO);
* Organizarea interfeței (standarde);
* Compatibilitatea pe diferite browser-e;
* Existența părții administrative;
* Gradul de creativitate;
* Utilitatea aplicației;
* Lucrul cu baze de date.
  + - 1. Aplicații Desktop

În cadrul acestei secțiuni participanții vor prezenta aplicații de tip Desktop axate pe procesarea bazelor de date. Elaborarea unei structuri optime a bazei de date accesibile și rapide axată pe protecția, confidențialitatea, disponibilitatea și integritatea informațiilor, care se potrivesc cu ideea preconizată.

Criteriile de evaluare a produsului:

* Nivelul de prezentare și încadrarea în timp;
* Evaluarea structurii datelor;
* Organizarea interfeței (standarde);
* Nivelul de complexitate a aplicației;
* Gradul de creativitate;
* Utilitatea aplicației;
* Ușurința în exploatare;
* Existența testelor adecvate.
  + - 1. Programarea dispozitivelor

În cadrul acestei secțiuni participanții vor prezenta diverse produse program care nu se încadrează în primele două secțiuni, cum ar fi: soft educațional, jocuri, editoare, browser-e, sisteme de operare etc.

Criteriile de evaluare a produsului:

* Nivelul de prezentare și încadrarea în timp;
* Portabilitatea pe diferite platforme (SO);
* Gradul de creativitate;
* Organizarea interfeței (standarde);
* Nivelul de complexitate a aplicației;
* Compatibilitatea pe diferite SO sau browser-e;
* Utilitatea aplicației;
  + Calitatea asistenței.

**Capitolul III. Condiții de participare**

Art. 5. Înscrierea la concurs este condiționată de:

* elevii participanți trebuie să fie din rândul instituțiilor preuniversitare;
* aplicațiile pot fi elaborate de o singură persoană sau de echipă;
* echipele sunt formate din cel mult cinci elevi;
* din cadrul aceleași instituții pot participa mai multe persoane și echipe;
* participanții pot concura cu mai multe elaborări;
* participanții pot fi coordonați și îndrumați de profesori.

Art.6. În cadrul concursului sunt interzise:

* utilizarea unui limbaj obscen sau a unor contexte vizuale cu caracter imoral;
* folosirea în proiecte a unor semne rasiste sau care instigă la violență interetnică;
* crearea unor proiecte care să atenteze la integritatea fizică și morală a elevilor.

Art.7. Participanții la concurs au următoarele obligații:

* să respecte Regulamentul concursului;
* să furnizeze informații veridice și complete în formularul de înregistrare la concurs;
* să pună la dispoziția organizatorilor informațiile solicitate pe tot parcursul desfășurării concursului;
* să contribuie la promovarea concursului și tuturor acțiunilor și evenimentelor din cadrul concursului.

Art. 8.Detalii tehnice:

* lucrările trebuie să fie portabile pe orice sistem (calculator), transportate pe unități de memorie flash;
* lucrarea trebuie să fie însoțită de o prezentare electronică (PowerPoint, Prezi s.a.);
* prezentarea va fi expediată împreună cu Fișa de participare (*Anexa1*a regulamentului);
* documentația elaborării, de asemenea trebuie prezentată organizatorilor și în format electronic, atât î**n format executabil**, cât și în **format sursă** (la solicitarea juriului).
* prezentarea aplicației se va face cu ajutorul calculatorului și a video-proiectorului;
* instalarea lucrărilor pe calculator se va face de către fiecare echipă participantă în ziua concursului;
* participanții vor avea la ei toate soft-urile necesare bunei funcționări a fiecărei aplicații.
* elevii au la dispoziție până la **7 minute** pentru prezentarea unei aplicații;
* prezentarea aplicației se acceptă în limbile: română, rusă, engleză;
* baremurile de evaluare vor fi comunicate participanților în ziua concursului. Notarea lucrărilor se face cu punctaj de la 0 la 100;
* premierea lucrărilor se va face în ordinea descrescătoare a punctelor în limitele stabilite de către organizatori;
* organizatorii concursului pot constitui premii speciale pe baza unor criterii care vor fi făcute publice înainte de începerea concursului;
* evaluarea se realizează separat pentru **fiecare secțiune.**

**Capitolul IV. Jurizarea**

Art. 9. Evaluarea elaborărilor va fi făcută de către un juriu format din specialiști din domeniul TIC.

**Capitolul V. Premierea**

Art. 10. Câștigătorilor concursului le vor fi înmânate diplome de gradul I, II, III și premii.

**Capitolul VI. Dispoziții finale**

Art.11. Prezentările elaborărilor însoțite de Fișa de participare (*Anexa1*a regulamentului),vor fi expediate pe adresele: [**irina.pasecinic66@gmail.com**](mailto:irina.pasecinic66@gmail.com) sau [**andrian.golub@gmail.com**](mailto:andrian.golub@gmail.com)**,** conform calendarului concursului: **Programarea – pasiunea mea**, până la data de 20 martie 2020. Prezentarea elaborării va conține:

* tema (ideea) elaborării;
* scopul elaborării;
* domeniul de aplicare;
* tehnologii utilizate;
* demonstrarea elementelor cheie ale aplicației.

Datele de contact ale participanților vor fi precizate în Fișa de participare (*Anexa1*a regulamentului).

Responsabilitatea (în ceea ce privește drepturile de autor) asupra elaborărilor și materialelor auxiliare-video, audio sau grafice incluse, aparține în exclusivitate realizatorilor acestora.

Concursul se va desfășura la data de 27 martie 2020, ora 1100.

Participanții înscriși la concurs trebuie să respecte reperele calendaristice propuse de organizatori.

Pentru informații suplimentare în legătură cu desfășurarea concursului, se poate lua legătura cu coordonatorii concursului, prin telefon, e-mail.

Pentru informații suplimentare:

Web: **www.ceiti.md**, e-mail:[**irina.pasecinic66@gmail.com**](mailto:irina.pasecinic66@gmail.com), [**andrian.golub@gmail.com**](mailto:andrian.golub@gmail.com)

Adresa: Centrul de Excelență în Informatică și Tehnologii Informaționale, strada: Sarmizegetusa, nr.48, Tel: 022523001

Coordonatori concurs:

Prof. Pasecinic Irina, 069515795, e-mail: [**irina.pasecinic66@gmail.com**](mailto:irina.pasecinic66@gmail.com)

prof. Golub Andrian, 079845313, e-mail: [**andrian.golub@gmail.com**](mailto:andrian.golub@gmail.com)

Director: Vitalie Zavadschi

*Anexa1*

C**oncursul Republican „Programarea - pasiunea mea”**

**Fișa de participare**

1. Numele și prenumele elevilor din echipă:

- ..........................................................................................grupa/clasa...............

- ..........................................................................................grupa/clasa..............

- ..........................................................................................grupa/clasa...............

- ..........................................................................................grupa/clasa...............

- ..........................................................................................grupa/clasa...............

2. Instituția de învățământ participantă (adresa, date de contact):

...........................................................................................................................................................

...........................................................................................................................................................

3. Secțiunea .......................................................................................................................................

4. Titlul elaborării..............................................................................................................................

5. Numele și prenumele profesorului

îndrumător......................................................................................................................................

Date de contact:e-mail..................................................................................................................

Disciplina.......................................................................................................................................

Prin semnarea acestei fișe de participare suntem de acord cu promovarea concursului, în special a valorilor educației nonformale.

Semnătura membrilor echipei,

.....................................................

.....................................................

.....................................................

.....................................................

.....................................................

**Notă:** Această fișă se completează în format electronic (cu diacritice), se listează, se semnează

de către participanți, apoi, scanată, se expediază la adresa indicată

([**irina.pasecinic66@gmail.com**](mailto:irina.pasecinic66@gmail.com)).